SUID-AFRIKAANSE RADIOLIGA 
SARLNUUS SONDAG 7 NOVEMBER 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL 


Die Oos Rand Radioklub kondig met hartseer aan dat OK Les Haarhoff, 
ZSGAAU, op Sondag 31 Oktober 2004 in die ouderdom van 84 jaar weggeval 
het. Les het meertallige beroertes gehad en is die laaste maand in die verswakte 
bejaarde eenheid behandel. Les was sedert 1943 'n lid van die Oos Rand 
Radioklub en sal baie deur sy vriende gemis word. Ons innige simpatie gaan sy 
familie en vriende. 


(POUSE) 

In die nuus vandag 

JAARLIKSE HERDENKINGSDIENS 
SARL HFVELDDAG 
MEGAVLOOIMARK IN PRETORIA 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede. 
JAARLIKSE HERDENKINGSDIENS 


Die jaarlikse herdenkingsdiens ter ere van radioamateurs wat in diens van Suid- 
Afrika, gesterf het, word op Sondag 14 November om 10:45 oor die senders van 
Radio Sonder Grense uitgesaai. Die diens word gelei deur Ds. Hannes Enslin, 
ZRGJDE, leraar van die NG (Gemeente Silverton. Ons versoek dat amateurs 
gedurende die uitsending radiostilte sal handhaaf. 


SARL HE-VELDDAG 


Die tweede been van die SARL se HF-Velddag is oor die naweek van 13 en 14 
November op die lug. Dit begin om 12:00 SAT op Saterdag en eindig 24 uur 
later. Dit is die laaste SARL-kompetisie vir 2004. 


Die doel van die kompetisie is om Suider-Afrikaanse stasies by `n kompeterende 
en sosiale geleentheid onder gesimuleerde noodtoestande betrokke te kry, asook 
om die publiek oor amateurradio ingelig te hou. Die kompetisie is oop vir alle 
radioamateurs in Suider-Afrika. 


Die 160, 80, 40 en 20 m-bande is die enigste bande wat gebruik mag word, en 
slegs foon- en GG-werking word toegelaat. 


Die volledige reëls is met HF Happenings no 120 uitgestuur en is ook op die 
SARL se webwerf by by www.sarl.org.za beskikbaar. 


NOVEMBER RAE 


Die eksamennommers vir die November RAFE is op die webblad van die SARL 
beskikbaar. Kandidate sal ook eersdaags per pos in kennis gestel word van hul 
eksamennommers en eksamenlokaalbesonderhede. 


Die eksamen vind op 18 November om 19:00 by verskeie sentrums regoor Suid 
Afrika plaas. 


MEGA-VLOOIMARK IN PRETORIA 


Die Pretoria Amateurradioklub sal weereens hul MEGA-vlooimark op die Suid- 
kampus van die Universiteit van Pretoria op Saterdag 27 November 2004 begin- 
nend om 09:00 hou. 'Tafelbesprekings kan by Almero, ZR6RY, by (082 908 3359 
gemaak word, nie later as 1 week voor die geleentheid nie. 


VERJAARSDAGSAAMTREK 


Die “Garden Route Radio Club” en die Suid-Kaap Amateurradioklub het albei 
hulle respektiewelike verjaarsdae op die 6de November by die Garden Route 
Casino se Admirals Restaurant in Mosselbaai gevier. 


G.R.C. was op die 1ste November 10 jaar oud en S.K.A.R. 5 jaar. Die twee 
klubs het besluit om hulle verkillende verjaarsdae saam te vier met `n einde- 
van-die-jaar funksie. 


Die stigterslede het die verrigtinge as spesiale gaste bygewoon. Ons het 'n 
heerlike middagete met spesiaal ge-ettiketterde/gebottelde wyn vir die okkasie 
geniet. 


Ek will graag van die geleentheid gebruik maak om namens alle amateurs albei 
klubs geluk te wens. Hierdie is `n klassieke voorbeeld van hoe klubs kameraad- 
skap tussen radio amateurs kan bewerkstellig. 


Aldus Chris Meyer, ZSIM, vir die GRC/SKAR, 2004 Verjaarsdagkomitee. 
VOORTPLANTINGSVERSLAG 


Kobus, ZS6KOB, laat weet dat die afgelope twee weke gekenmerk was deur 
buitengewone onverwagte gebeurtenisse wat sonaktiwiteite aangaan. Hierdie 
is maar net weereens 'n bewys van hoe onvoorspelbaar sonaktiwiteite is. Dit 
is ook `n bewys dat, gedurende swak toestande, uitmuntende geleenthede vir 
DX kan voorkom. “Hou die radios aan” is glad nie so vergesog nie! Op 31 
Oktober het die sonvlekgetal oor die 160 gegaan- die tweede keer binne 'n week. 
Op Donderdag was die sonvlekgetal 86,9. Dit het oor die afgelope aantal dae 
redelik stabiel gebly. Op 3 November was sonaktiwiteite baie hoog en daar 
was sonwinde tussen 321 en 416km/sek. Stormagtige toestande is op die 6de 
November moontlik. Op en 8 November mag toestande baie verbeter as gevolg 
van invloei van koronamassa na die aarde. 


LUISTER NA MM-DIENSNET 


Luister na die VSA se Maritieme Mobliele Diensnet op 14 300 kHz HSB 
daagliks tussen 16:00 UTC en 08:00 UTG by www.mmsn.org wat oudio 
uitstuur oor die internet oor hierdie webtuiste vanaf die maritieme net. 
Baie interresant, en enigeen op enige plek ter wêreld met 'n rekenaar 
en gekoppel aan die internet kan na seiljagaktiwiteit hier, in die VSA 
en die Karibieseeilande luister. Laai Windows Media Player af vanaf 
http:/ / www.microsoft.com/windows/ windowsmedia/download/default.asp en 
gaan dan na www.mmsn.org en klik op “Listen live. 


Miskien kan die Durbanse Maretieme net dieselfde doen deur `n plaaslike nodus 
daaraan te wy of deur `n ander amateur daar naby wat aan die internet gekoppel 
is. 

DAGBOEK VAN GEBEURE 


13 November Byeenkoms by die Randse Lughawe; 13-14 November Tweede been 
van die SARL HEF-velddag; 14 November Jaarlikse herdenkingsdiens op Radio 
Sonder Grense. Amateurs word gevra om radiostilte te handhaaf gedurende 
die diens; 18 November Volgende RA-eksamen; 21 November Volgende Presi- 
dentsnet en Integnet; 27 November Megavlooimark in Pretoria; 30 November 
2004 Laaste dag vir indiening vir Nominasies en Mosies vir 2005 AJV; 9 April 
2005 AJV van die SARL. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 (82 kHz en 145,625 MHG in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN, en gelees is deur ....... vanuit ......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


